recursal/SuperWikiNEXT-32B huggingface dataset:
**সারকি** বা **সার্কি** বা **মিজার** (নেপালি: सार्की) হল নেপালের খস জনজাতির অন্তর্গত এক ঐতিহ্যগত জাতি। এরা পেশাগতভাবে চামড়া শ্রমিকদের অন্তর্গত অর্থাৎ এরা চামড়ার কারখানায় কাজ করে জীবিকা নির্বাহ করে। এরা পার্বত্য জনজাতির অন্তর্ভুক্ত এবং এরা সাধারনত হিমালয়, নেপাল, দার্জিলিং এবং কালিম্পং এর পাহাড় জুড়ে এবং ডুয়ার্সের তরাই অঞ্চলে বাস করে। তারা *মাদল* বাদ্যযন্ত্র বাজাতে এবং এক বিশেষ দলগত নৃত্য পরিবেশনে পারদর্শী হয়। এই বিশেষ দলগত নৃত্যের নাম *খেয়ালী মারুনি* এবং এটি সার্কি জনগোষ্ঠীর ঐতিহ্যের পরিচায়ক। নেপালের ২০১১ সালের আদমশুমারি অনুসারে, নেপালের জনসংখ্যার ১.৪% লোক সার্কি‌ জনগোষ্ঠীর অন্তর্ভুক্ত অর্থাৎ নেপালে সেইসময় প্রায় ৩৭৪,৮১৬ জন সার্কি‌ জনজাতিভুক্ত লোক নেপালে বসবাস করত। নেপালি ও থাকালি ভাষায় সার্কি‌ শব্দের উল্লেখ পাওয়া যায়।

১৮৫৪ সালের নেপালী মুলুকি আইন (আইনি কোড) সার্কি‌ জনগোষ্ঠীকে একটি বিভাগে শ্রেণীবদ্ধ করেছিল। নেপাল সরকার সার্কি‌ সহ দামাই, বাদি, কামি এবং গাইন এই নটি সামাজিক গোষ্ঠীকে *পার্বত্য দলিত*-এর অধীনে শ্রেণীবদ্ধ করেছিলেন।

নেপালে বর্ণ-ভিত্তিক ব্যবস্থা ও বৈষম্য নির্মূল করতে নেপাল সরকার একটি চূড়ান্ত পদক্ষেপ গ্রহন করতে উদ্যোগী হন। ১৯৬৩ সালে নেপাল সরকার কর্তৃক একটি আইন পাশ হয়। সেই আইনে *অস্পৃশ্যতা* (একটি নির্দিষ্ট বর্ণের বঞ্চনা) সহ যে কোনও বর্ণ-ভিত্তিক বৈষম্যকে অপরাধ হিসাবে চিহ্নিত করা হয়। নেপাল পূর্বে একটি হিন্দু রাজতন্ত্র দ্বারা শাসিত একটি হিন্দু রাষ্ট্র ছিল। স্বাধীনতা ও সমতার দিকে নেপালের এই পদক্ষেপের সাথে তা এক একটি ধর্মনিরপেক্ষ রাষ্ট্রে পরিণত হয়। ২৮ মে ২০০৮ সালে হিন্দু রাজতন্ত্রের শাসন থেকে সম্পূর্ণভাবে মুক্ত হয়ে নেপাল এক প্রজাতান্ত্রিক রাষ্ট্র হিসাবে স্বীকৃতি লাভ করে।

তথ্যসূত্র
---------

1. ↑  Whelpton 2005, পৃ. 31।
2. 1 2  "Nepal Census 2011" (পিডিএফ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Vinding, Michael (১৯৯৮)। *The Thakali: A Himalayan Ethnography*। Serindia Publications। পৃষ্ঠা 388, 443। আইএসবিএন 9780906026502। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Gurung, Harka (2005) Social Exclusion and Maoist Insurgency. Paper presented at National Dialogue Conference at ILO Convention 169 on Indigenous and Tribal peoples, Kathmandu, 19–20 January 2005.
5. ↑  Welle (www.dw.com), Deutsche। "Nepal: Deadly caste-based attacks spur outcry over social discrimination | DW | 16.06.2020"। *DW.COM* (ইংরেজি ভাষায়)। সংগ্রহের তারিখ ২০২১-০২-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Nepal king stripped of most powers"। CNN। ১৮ মে ২০০৬। সংগ্রহের তারিখ ১৮ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Crossette, Barbara (৩ জুন ২০০১)। "Birenda, 55, Ruler of Nepal's Hindu Kingdom"। *The New York Times*। সংগ্রহের তারিখ ১৮ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  "Nepal votes to abolish monarchy"। *BBC News*। ২৮ মে ২০০৮। ৭ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**রাজকৃষ্ণ রায়**  (২১ অক্টোবর ১৮৪৯ - ১১ মার্চ ১৮৯৪) একজন বিশিষ্ট নাট্যকার ও ঔপন্যাসিক।

সংক্ষিপ্ত জীবনী
---------------

রাজকৃষ্ণ রায়ের জন্ম পশ্চিমবঙ্গের বর্ধমান জেলার রামচন্দ্রপুরে। পিতার নাম রামদাস রায়। শৈশবেই মাতার মৃত্যু হওয়ার তার পিতা রাজকৃষ্ণকে কলকাতায় নিয়ে চলে আসেন। মাত্র আট বৎসর বয়সে রাজকৃষ্ণের পিতৃবিয়োগে ঘটে তাই স্কুলের লেখাপড়া তার ভাগ্যে জোটেনি। তিনি নিজেই নানা স্থান থেকে বই পত্র যোগাড় করে স্বশিক্ষিত হয়েছিলেন। আর আর্থিক অনটন কাটাতে চাকরির আশায় নিউ বেঙ্গল প্রেসে কাজে যোগ দেন। নিজের চেষ্টায় পড়াশোনা চালিয়ে আর কাজের মাঝে অভিজ্ঞতা সঞ্চয় করেন। অর্জিত কর্মদক্ষতায় ২১ বৎসর বয়সে ১২ টাকা মাসিক বেতনে আলবার্ট প্রেসের ম্যানেজার হন।  এখান থেকেই ১২৮৫ বঙ্গাব্দে মাসিক পত্রিকা'বীণা'প্রকাশ করেন। এই পত্রিকাতেই তার কবিতা নাটক প্রভৃতি নিয়মিত প্রকাশিত হয়। পরে ১২৮৭ বঙ্গাব্দে তিনি 'বীণাযন্ত্র' প্রেস স্থাপন করেন। কিন্তু লোকসানের ফলে প্রেস বিক্রি করে ১২৯৪ বঙ্গাব্দে ঠনঠনিয়ায় 'বীণারঙ্গভূমি' প্রতিষ্ঠা করেন। সেখানে স্বরচিত পৌরাণিক নাটক 'চন্দ্রহাস' এবং অন্যান্যদের নাটক ও প্রহসন অভিনয় করতে থাকেন। এখানেও ঋণের দায়ে ১২৯৭ বঙ্গাব্দে বঙ্গভূমি হস্তান্তরিত হলে ১২৯৮ বঙ্গাব্দে  স্টার থিয়েটারের বেতনভোগী নাট্যকার হন। প্রচুর নাটক লিখেছেন তিনি। বিদ্রূপাত্মক কবিতার সাহায্যে বাঙালি জাতির চেতনা সঞ্চারে সাহায্য করেছেন। 'ভূতলে বাঙালি অধম জাতি' কবিতা তারই প্রমাণ। 'ভারতগান' কবিতামালার প্রত্যেকটিতে দেশপ্রেমের কথা বলেছেন। আবার অন্যদিকে অলস, ভীরু, স্বার্থপর জাতি সম্বন্ধে ক্ষোভ প্রকাশও করেছেন।

সাহিত্যকর্ম
-----------

সম্ভবত, রাজকৃষ্ণ রায়ই প্রথম বাঙালি যিনি সাহিত্যকে পেশা হিসাবে গ্রহণ করেছিলেন। ১৮৮১ খ্রিস্টাব্দে 'হরধনুভঙ্গ' নাটকে তিনি সর্বপ্রথম অমিত্রাক্ষর ছন্দের ব্যবহার করেন। আবার 'বর্ষার মেঘ' কবিতা ও ১৮৮৪ খ্রিস্টাব্দে রচিত 'রাজা বিক্রমাদিত্য' নাটকে গদ্য-কবিতা রচনায় তার প্রয়াস বিশেষভাবে উল্লেখযোগ্য। রাজকৃষ্ণের প্রথম কাব্যগ্রন্থ- 'বঙ্গ ভূষণ'(১৮৭৪) আর শেষ রচনা 'বেনজীর বদ রেসুনীর'(১৮৯৩)।'ভারতকোষ' নামে ভারতবর্ষ সম্পর্কিত প্রথম বিশ্বকোষের সঞ্চালক ছিলেন তিনি এবং শরচ্চন্দ্র দেব। এছাড়াও রামায়ণ ও মহাভারতের পদ্যানুবাদ করেন তিনি। রাজকৃষ্ণ রায় রচিত অন্যান্য উল্লেখযোগ্য গ্রন্থ হল -

* 'পতিব্রতা'
* 'নাট্যসম্ভব'
* 'তরণীসেনবধ'
* 'লায়লা মজনু'(১৮৯১) গীতিনাট্য
* 'ঋষ্যশৃঙ্গ'(১৮৯২) গীতিনাট্য
* 'দ্বাদশ গোপাল'(১৮৭৮) পৌরাণিক নাটক
* 'অনলে বিজলী'(১৮৭৮) পৌরাণিক নাটক
* 'লৌহ কারাগার'(১৮৮০) নাটক
* 'হরধনুভঙ্গ'(১৮৮২) নাটক
* 'বামনভিক্ষা'
* 'হিরন্ময়ী'
* 'কিরণময়ী'
* 'আগমনী'
* 'নিভৃত-নিবাস'
* 'অবসর-সরোজিনী'(১৮৭৬)
* 'বেলুনে বাঙালীবিবি' (১৮৯০) সামাজিক প্রহসন
* 'লোভেন্দ্র গবেন্দ্র' (১৮৯০) সামাজিক প্রহসন
* 'দুই শিকারী'(১৮৮২)
* 'অদ্ভুত ডাকাত'(১৮৮৯)
* 'জ্যোর্তিময়ী'(১৮৮৯)
* 'খোশগল্প'(১৮৮০-৮৫) গল্প সংকলন

মৃত্যু
------

রাজকৃষ্ণ রায় মাত্র ৪৫ বৎসর বয়সে ১৮৯৪ খ্রিস্টাব্দের ১১ই মার্চ মৃত্যুবরণ করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত,*সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট-২০১৬, পৃষ্ঠা ৬৪১-৬৪২, আইএসবিএন ৯৭৮-৮১-৭৯৫৫-১৩৫-৬
2. ↑  ডঃ শিশিরকুমার দাশ "সংসদ সাহিত্য সঙ্গী" -২০০৩
**মাজা রস আন্দ্রেস সালভাদর** (জন্ম: ৫ই অক্টোবর, ১৯৮৮) হলেন একজন ফিলিপিনো গায়িকা, অভিনেত্রী, নৃত্যশিল্পী, মডেল এবং প্রযোজক। তিনি সকলের কাছে এই প্রজন্মের সেরা অভিনেত্রী হিসেবে পরিচিত। তিনি বর্তমানে এবিএস-সিবিএনের স্টার ম্যাজিকের পরিচালনায় আছেন এবং তাকে "নৃত্য রাজকুমারী" হিসাবে গণ্য করা হয়। ২০১১ সালে, সালভাদর "থেমার" নামক একটি চলচ্চিত্রে নাম ভূমিকা অভিনয় করেন এবং চলচ্চিত্রটি প্রযোজনা করেন; এটি তাকে গাউড উরিন পুরস্কার এবং শ্রেষ্ঠ অভিনেত্রীর জন্য ফিল্ম অ্যাকাডেমি অফ ফিলিপাইনস অ্যাওয়ার্ডস জয়লাভ করতে সাহায্য করে। ২০১৭ সালে, তিনি বর্তমান সময়ের জনপ্রিয় টেলিভিশন অনুষ্ঠান ওয়াইল্ডফ্লাওয়ারে "লিলি ক্রুজ" ও "আইভি আগুয়াস" চরিত্রে অভিনয় করার জন্য অধিক পরিচিতি লাভ করেন।

ক্যারিয়ার
----------

### প্রারম্ভিক জীবন

মাজা সালভাদর "দ্য বাজ" দ্বারা আবিষ্কৃত হন, সেখানে তার পিতার সাথে তার সাক্ষাতের দৃশ্য দেখানো হয়েছিল।

মাজা সালভাদর অনুষ্ঠান ব্যবসার মাধ্যমে তার কর্মজীবন শুরু করেন। তিনি জনপ্রিয় টেলিভিশন অনুষ্ঠান, "ইট মাইট বি ইউ" (২০০৩–২০০৪)-এ একটি ছোট চরিত্রে অভিনয় করেন, উক্ত টিভি সিরিজে জন লয়েড ক্রুজ এবং বে অ্যালানোর মতো অভিনেতাদের সাথে তিনি অভিনয় করার সুযোগ পেয়েছিলেন। এই সিরিজটি মাজা সালভাদরকে সেরা নবাগত মহিলা টিভি ব্যক্তিত্বের পুরস্কারের জন্য মনোনীত হতে সাহায্য করেছিল। "ইট মাইট বি ইউ"-এর পরে, মাজা সালভাদর এএসএপি (রকমারী অনুষ্ঠান) (২০০৩–বর্তমান)-এ হওয়া হাজির হয়েছিলেন। এরপর তিনি অন্যান্য যুবক অভিনেতাদের সাথে (যেমন: রাইকর ক্রুজ, জন ওয়েন সাস এবং হিরো এঞ্জেলস) অভিনয় করেছিলেন। অতঃপর তিনি অনিয়ন্ত্রিত কিশোরী টেলিভিশন সিরিজ "এনগিনিজি" (২০০৪–২০০৬)-এ অভিনয় করেছেন। মাজা সালভাদর, ক্রুজ, সিয়াস এবং এঞ্জেলস মিলে এই সিরিজের উপস্থাপনার কাজটি সম্পন্ন করেছিলেন।

তারপর তিনি আরেকটি কিশোর-ভিত্তিক টেলিভিশন সিরিজের জন্য সহ-অভিনেতা রেইভার ক্রুজ এবং জন ওয়েন সাসের সাথে পুনরায় যোগদান করেন। মাজা সালভাদর "স্পিরিটস" (২০০৪–২০০৫)-এর অংশ হয়েছিলেন, যেখানে তিনি "গাবীর"-এর ভূমিকাটিতে অভিনয় করেছিলেন। উক্ত চরিত্রটি ছিল একটি ওভারহাইকার বাচ্চা, যার সাথে দেখা করতে সবাই পছন্দ করে। মাজা সালভাদর "মালালা মো কায়া" নামক একটি নাটকীয় ধারাবাহিকের বেশ কয়েকটি পর্বে অভিনয় করেন এবং "রেঞ্জলো" (২০০৬) নামে একটি পর্বের জন্য অভিনেত্রী হিসেবে সেরা একক পারফরমেন্স পুরস্কারের জন্য মনোনয়ন লাভ করেন। ২০০৬ সালে, মাজা সালভাদর হিরো বিষয়ক চলচ্চিত্র "সুকোব"-এ অভিনয় করেন; এর জন্য সেরা অভিনেত্রী মতো পুরস্কারের জন্য তিনি মনোনীত হন এবং বেশ কয়েকটি পুরস্কার জয়লাভ করেন। এই চলচ্চিত্রটি সর্বকালের সবচেয়ে ভয়ঙ্কর ফিলিপিনো চলচ্চিত্রগুলোর মধ্যে একটি হয়ে উঠে। এতে অভিনেত্রী ক্রিস এ্যুইনো এবং ক্লৌডেন ব্যার্তটো শীর্ষস্থানীয় চরিত্রে অভিনয় করেছেন।

তথ্যসূত্র
---------

1. ↑  Cruz, Marinel। "What Maja has learned in 10 years in show biz"। Inquirer.net। সংগ্রহের তারিখ ২৫ অক্টোবর ২০১৩।
2. ↑  Reyes, William। "Manila Kingpin: The Asiong Salonga Story big winner at FAP's Luna Awards"। GMA News Online। সংগ্রহের তারিখ ২৫ অক্টোবর ২০১৩।

বহিঃসংযোগ
---------


উইকিমিডিয়া কমন্সে **মাজা সালভাদর** সংক্রান্ত মিডিয়া রয়েছে।

* টুইটারে মাজা সালভাদর
* ইন্সটাগ্রামে মাজা সালভাদর
* ইন্টারনেট মুভি ডেটাবেজে মাজা সালভাদর (ইংরেজি)
**সার্কোফাগাস** ছিলো ফিনল্যান্ডের প্রথম দিকের হেভি মেটাল সঙ্গীত ব্যান্ডগুলোর মধ্যে একটি।[]। কিমো কুসনিয়িমি ব্যান্ডের অধীনে প্রকাশিত অ্যালবাম *মুটোরিলিনুতের* সাহায্যে তারা ফিনিশ ভাষার প্রথম ধাতব ব্যান্ডে পরিণত হয়েছে।

সার্কোফাগাস (সার্কোফাগাস এলটিডি) ১৯৭৭ সালে প্রতিষ্ঠিত হয়েছিল। ব্যান্ডের গুরুত্বপূর্ণ ব্যক্তিত্ব *কিম্মো কজনিমি* ডকুমেন্টারি ফিল্ম *প্রতিশ্রুতিবদ্ধ ল্যান্ড অফ হেভি মেটাল-এ* বলেছিলেন যে ১৯৮০ এর দশকের গোড়ার দিকে ফিনল্যান্ড ভারী ধাতব ব্যান্ডের জন্য প্রস্তুত ছিল না। *মুটোরিলিনুতের* জন্য ব্যান্ডটি *কিমমো কউজনিমি ব্যান্ড* নামটি ব্যবহার করতে বাধ্য হয়েছিল। কারণ সারকোফ্যাগাস নামটি তাদের জন্য ব্যবহার করার অনুমতি ছিল না।

সার্কোফাগাস ভেঙে যাওয়ার পরে কিমমো একজন পেশাদার চলচ্চিত্র নির্মাতা হিসাবে কাজ শুরু করেছিলেন। তিনি টিভি বিজ্ঞাপন থেকে সংগীত ভিডিও, ভাদের থেকে ম্যাডোনা পর্যন্ত কয়েকশ আন্তর্জাতিক চলচ্চিত্র নির্মাণ ও পরিচালনা করেছেন। তিনি মুভি সাউন্ডট্র্যাকও রচনা করেছিলেন।

ডিসকোগ্রাফি
-----------

* *জীবনচক্র* (১৯৮০, জেপি-সংগীত)
* *মৃত্যুর দূত* (১৯৮০, জেপি-সংগীত)
* *মুতোরিলিনান্ট* (১৯৮২, কিম্মো কুজনিয়েমি ব্যান্ডের নামে প্রকাশিত)
* *মোটরবার্ডস ওয়েব সংস্করণ* (২০০৪, স্ব-প্রকাশিত)
* *মূল মানসমূহ* (২০০৩, রকাদিলো)

তথ্যসূত্র
---------
**পুতুল খেলা** গ্রাম বাংলার শিশুদের কাছে অন্যতম জনপ্রিয় খেলা। এটি সাধারনত মেয়েরা বেশি খেলে থাকে। বাংলার সর্বত্রই পুতুল খেলা সমান জনপ্রিয়। পুতুল খেলেনি এমন মেয়ে বাংলায় নেই বললেই চলে। বর্তমানে পুতুল শৌখিন মানুষের সংগ্রহেরও বস্তু। ফরিদপুর ও ময়মনসিংহ অঞ্চলের দুটি ছড়াগানে পুতুল বিয়ের আনন্দ-বেদনার চমৎকার ছবি ফুটে উঠেছে।

জমিদার গিন্নী পুতুল

> চম্পা ফুলের গন্ধে  
> 
> 
> 
> জামাই আইছে আনন্দে  
> 
> চম্পা ফুলের সুবাসে  
> 
> জামাই আইছে আহাসে  
> 
> -(ময়মনসিংহ)
> 
> 
> 

> হলদি গুটি গুটি  
> 
> 
> 
> চিরা কুটি কুটি  
> 
> আজ ফুতলির বিয়া  
> 
> ফুতলিরি নিয়া যাবে  
> 
> ঢাকে বাড়ি দিয়া  
> 
> ফেসী কান্দে ওসী কান্দে  
> 
> কান্দে মাইয়ার মা  
> 
> হোলা বিড়াল কাইন্দা মরে  
> 
> ঢোক মেলায় না।  
>  -(ফরিদপুর)
> 
> 
>

উপকরণ
-----

পুতুল সাধারনত মানবাকৃতিতে মাটি, কাঠ অথবা কাপড় দিয়ে তৈরি করা হয়। পুতুল সাধারনত শিশুরা বাড়িতে বসেই তৈরি করে। এছাড়া বিভিন্ন মেলা, যেমন বৈশাখী মেলা, পূজা, রথের মেলা, পৌষ সংক্রান্তি, চড়ক পূজা, শিবরাত্রি, মহররম, ঈদ ইত্যাদি অনুষ্ঠানের সময় পুতুল বিক্রি করা হয়। এছাড়া বর্তমানে মাটির পুতুলের সাথে সাথে প্লাস্টিকের পুতুলও অনেক পাওয়া যায়।

নিয়মকানুন
----------

প্রথমে নানা রকমের পুতুল কাপড় অথবা রং দিয়ে সাজানো হয়। এরপর মেয়ে পুতুলকে গয়না দিয়ে কনে সাজানো হয় এবং ছেলে পুতুলকে বর সাজিয়ে শিশুরা তাদের বিয়ে দেয়। রান্না-বান্না, সন্তান লালন-পালন, মেয়ে পুতুলের সাথে ছেলে পুতুলের বিয়ে ইত্যাদি নানা বিষয়ের অভিনয় করেই খেলা হয় পুতুল খেলা। আসলে পুতুল খেলার মধ্যে পুরো সংসারের একটা ছবি ফুটে ওঠে। পুতুলগুলোকে ছোট শিশুরা তাদের সন্তান মনে করে। তারা পুতুলদের মায়ের মতই আদর স্নেহ দিয়ে আগলে রাখে। শুধু তাই নয় শিশুরা পুতুলদেরকে আবার শাসনও করে। পুতুল খেলার সবচেয়ে আকর্ষণীয় পর্ব হলো একজনের মেয়ের সঙ্গে আরেক জনের ছেলে পুতুলের বিয়ে দেওয়া।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৩ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৬ মে ২০১৩।
2. ↑  "সংরক্ষণাগারভুক্ত অনুলিপি"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ মে ২০১৩।
3. ↑  পুতুলের বিয়ে, কাজী নজরুল ইসলাম (নাটিকা)
4. ↑  বাংলাদেশের খেলাধুলা, রশীদ হায়দার; বাংলা একাডেমী
**মুহাম্মদ ইবনে ইয়াস** (জন্ম: জুন ১৪৪৮; মৃত্যু: ১৫২২ সালের নভেম্বরের পরে) আধুনিক মিশরীয় ইতিহাসের অন্যতম গুরুত্বপূর্ণ ইতিহাসবিদ। তিনি মিশরে উসমানীয় আক্রমণের একজন প্রত্যক্ষদর্শী ছিলেন।

সার্কাসিয়ান বংশোদ্ভূত, তিনি ছিলেন মামলুকদের একজন এবং বাদা'ই আল-জুহুর ফি ওয়াকা'ই আল-দুহুর উপাধিতে ভূষিত ছিলেন।

নাসির মুহাম্মাদ সম্পর্কে তার বক্তব্যের মতো অনেক সূত্রে তার উদ্ধৃতি ব্যবহার করা হয়েছে: "তাঁর নাম অন্য কোনো রাজার নামের মতো সর্বত্র উল্লেখ করা হয়নি। সমস্ত রাজারা তাকে চিঠি লিখতেন, তাকে উপহার পাঠাতেন এবং তাকে ভয় করতেন। সমগ্র মিশর তার দখলে ছিল।"

কাজ
---

ইবনে আইয়াস মিশরের ছয় খণ্ডের ইতিহাসের লেখক ছিলেন, যার মোট ৩,০০০ পৃষ্ঠা রয়েছে, "বাদাইউয যুহুর ফি ওয়াকাইউদ দুহুর" শিরোনামে। 

* ইবনে আইয়াস, ১৯২১, হিজরী ৯২২ (১৫১৬ খ্রি.) সালে মিশর উসমানীয় বিজয়ের একটি বিবরণ

তথ্যসূত্র
---------

1. ↑  "Gamal al-Ghitani; Winner of the Greatest French Prize for Translated Literature"। Egypt State Information Service। ২০০৮-১২-১১ তারিখে মূল থেকে আর্কাইভ করা।
2. ↑  Brinner, W.M.। "Ibn Iyās" (ইংরেজি ভাষায়)।
3. ↑  Findarticles.com
4. ↑  ابن إياس ؛ [Ibn Iyas] (২০০৭)। *بدائع الزهور في وقائع الدهور* (Arabic ভাষায়)। اختصار و تقديم مدحت الجيار [Abridged and edited by Medhat al-Jayyar]। الهيئة المصرية العامة للكتاب، [Almisriya Lilkitab]। পৃষ্ঠা 91। আইএসবিএন 978-977-419-623-2। ওসিএলসি 621653566। উদ্ধৃতি শৈলী রক্ষণাবেক্ষণ: অচেনা ভাষা (link)
পুনঃঅভিস্রবণ উৎপাদন ট্রেন, North Cape Coral Reverse Osmosis Plant
**পুনঃঅভিস্রবণ** হল একটি জল শোধন প্রক্রিয়া যেখানে অর্ধভেদ‍্য পর্দা/অর্ধভেদ‍্য ঝিল্লি ব‍্যবহার করে পানীয় জল থেকে আয়ন, অবাঞ্ছিত অণু এবং বৃহত্তর কণা অপসারণ করা হয়। পুনঃঅভিস্রবণ প্রক্রিয়ায় , একটি ফলিত চাপের দ্বারা অভিস্রবণিক চাপকে অবদমিত করা হয়, অভিস্রবণিক চাপ দ্রাবকের রাসায়নিক বিভবের তারতম্যে প্রভাবিত সমাবর্তী বৈশিষ্ট্য যা তাপগতিবিদ্যায় একটি পরিমাপক। পুনঃঅভিস্রবণ প্রক্রিয়ার মাধ্যমে জলে দ্রবীভূত এবং অদ্রবণীয় রাসায়নিক এমনকি জৈবিক (*প্রধানত ব‍্যাকটিরিয়া*) পদার্থের দূরীকরণ সম্ভব এবং এই পদ্ধতি শিল্প প্রক্রিয়া ও পানীয় জল তৈরি উভয়ক্ষেত্রেই ব‍্যবহৃত হয়। এই প্রক্রিয়ার ফলে দ্রাব পর্দার/ঝিল্লির চাপযুক্ত দিকে সংরক্ষিত থাকে এবং বিশুদ্ধ দ্রাবক পর্দার/ঝিল্লির অন‍্যদিকে অবাধে প্রবাহিত হয়। অর্ধভেদ‍্য পর্দার/অর্ধভেদ‍্য ঝিল্লির নির্বাচনশীল (*বাছাই করা*) বৈশিষ্ট্যের জন্য দ্রবণে থাকা কোনো বড় অণু বা আয়ন রন্ধ্র ভেদ করে পর্দার/ঝিল্লির অপরদিকে যেতে পারে না, কিন্তু দ্রবণের ক্ষুদ্র উপাদান (*যেমন দ্রাবক অণু, অর্থাৎ জল, H2O*) অবাধে পর্দার/ঝিল্লির অপরদিকে প্রবাহিত হয়। 

সাধারণ অভিস্রবণ প্রক্রিয়ায়, দ্রবণটি পর্দা ভেদ করে নিম্ন দ্রাব ঘনত্ব (উচ্চ জল বিভব ) থেকে উচ্চ দ্রাব ঘনত্বের (নিম্ন জল বিভব) দিকে প্রবাহিত হয়। এখন দ্রাবকটি প্রবাহিত হওয়ার জন‍্য যে চালক বলের প্রয়োজন তা আসে সিস্টেমের মুক্ত শক্তির হ্রাসের ফলে, এবং তা হয় যখন পর্দার/ঝিল্লির দুইপাশের দ্রাবক ঘনত্বের পার্থক্য হ্রাস পায়। এর ফলে বেশি দ্রবণ বেশি ঘনত্বের দিকে যায় ও অভিস্রবণিক চাপ সৃষ্টি করে। বাহ‍্যিক চাপ প্রয়োগের মাধ্যমে বিশুদ্ধ দ্রবণের প্রাকৃতিক গতি সংরক্ষণ হল পুনঃঅভিস্রবণ প্রক্রিয়া। 

পুনঃঅভিস্রবণ ও পরিস্রাবণ (*ইংরেজি: Filtration*) দুটি আলাদা পদ্ধতি। পরিস্রাবণ প্রক্রিয়ায়, তরল, অভিস্রবণের মাধ্যমে পর্দা/ঝিল্লি ভেদ করে পর্দার/ঝিল্লির অন্যদিকে প্রবাহিত হয়। প্রিডমিন‍্যান্ট রিমুুুুভাল মেকানিজম একটি ঝিল্লি পরিস্রাবণ পদ্ধতি,

ইতিহাস
------

তথ্যসূত্র
---------

1. ↑  Warsinger, David M.; Tow, Emily W.; Nayar, Kishor G.; Maswadeh, Laith A.; Lienhard V, John H. (২০১৬)। "Energy efficiency of batch and semi-batch (CCRO) reverse osmosis desalination"। *Water Research*। **106**: 272–282। hdl:1721.1/105441। ডিওআই:10.1016/j.watres.2016.09.029 অবাধে প্রবেশযোগ্য। পিএমআইডি 27728821। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পল্লী দারিদ্র্য বিমোচন ফাউন্ডেশন** বাংলাদেশ সরকারের একটি ফাউন্ডেশন যা বাংলাদেশের গ্রামীণ অঞ্চলের দারিদ্র্যতা হ্রাস করার জন্য দায়বদ্ধ। মোঃ রেজাউল আহসান এই ফাউন্ডেশনের চেয়ারম্যান।

ইতিহাস
------

পল্লী দারিদ্র্য বিমোচন ফাউন্ডেশন ১৯৯৯ সালে বাংলাদেশের সংসদ কর্তৃক প্রতিষ্ঠিত হয়। এটি একটি বিধিবদ্ধ, অলাভজনক সংস্থা এবং স্বাধীন ব্যবস্থাপনার সাথে প্রতিষ্ঠিত হয়েছিল। এটি কানাডিয়ান ইন্টারন্যাশনাল ডেভেলপমেন্ট এজেন্সি র কাছ থেকে আর্থিক সহায়তা পেয়েছে। এটি বাংলাদেশের গ্রামাঞ্চলে ক্ষুদ্র উদ্যোক্তা ঋণ প্রদান করে। ২০১৪ সালে ফাউন্ডেশনের ব্যবস্থাপনা পরিচালক মাহবুবুর রহমানকে বাংলাদেশ দুর্নীতি দমন কমিশন ফাউন্ডেশনের সৌর প্রকল্পে দুর্নীতির অভিযোগে জিজ্ঞাসাবাদ করেছিলো। ফাউন্ডেশনটির ক্ষুদ্র ঋণ বিতরণের ক্ষেত্রে দুর্নীতির অভিযোগ রয়েছে।।

তথ্যসূত্র
---------

1. ↑  "12 YEARS OF PDBF PM to open programme"। *bdnews24.com*। সংগ্রহের তারিখ ৭ এপ্রিল ২০২০।
2. ↑  "চেয়ারপারসন"। *pdbf.portal.gov.bd*। সংগ্রহের তারিখ ৭ এপ্রিল ২০২০।
3. ↑  "পল্লী দারিদ্র্য বিমোচন ফাউন্ডেশন (পিডিবিএফ)"। *pdbf.gov.bd* (ইংরেজি ভাষায়)। সংগ্রহের তারিখ ৭ এপ্রিল ২০২০।
4. ↑  "ACC grills PDBF MD"। *banglanews24.com* (ইংরেজি ভাষায়)। ১১ সেপ্টেম্বর ২০১৪। সংগ্রহের তারিখ ৭ এপ্রিল ২০২০।
5. ↑  "Plundering in the name of poverty alleviation"। *Prothomalo* (ইংরেজি ভাষায়)। সংগ্রহের তারিখ ৭ এপ্রিল ২০২০।
***পুদিয়া পারভাই*** (তামিল: புதிய பறவை, অনুবাদ 'নতুন পাখি') হচ্ছে ১৯৬৪ সালে মুক্তিপ্রাপ্ত একটি তামিল প্রণয়ধর্মী সহিংসতাবাদী চলচ্চিত্র। এই চলচ্চিত্রটি ছিলো বাংলা চলচ্চিত্র *শেষ অঙ্ক*-এর পুনর্নির্মাণ। চলচ্চিত্রটিতে অভিনয় করেছিলেন শিবাজি গণেশন, বি. সরোজা দেবী, মনোরমা, নাগেশ, ভি কে রামস্বামী, এম আর রাধা এবং শওকর জনকী। চলচ্চিত্রটির কাহিনী হচ্ছে এরকম যে, একজন পুরুষের স্ত্রী মারা গেছেন এবং সেই পুরুষটির জীবনে একটি নারীবন্ধু আসে যার সঙ্গে পুরুষটি প্রেম করতে চায় ঠিক তখনই পুরুষটির মৃত স্ত্রী হঠাৎ এসে বলে যে সে মরেনি সে এখনো জীবিত, পুরুষটি বলে যে এটি তার স্ত্রী নয়, সে ছদ্মবেশী তবে পুরুষটির কথা কেউ বিশ্বাস করেনা।

এই চলচ্চিত্রটি অভিনেতা শিবাজি গণেশন নিজেই তার প্রযোজনা প্রতিষ্ঠান শিবাজি ফিল্মস দ্বারা প্রযোজনা করেছিলেন। সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন এবং টি. কে. রামমূর্তি এবং গীতিকার ছিলেন কন্নদাসন। ১৯৬৪ সালের ১২ই সেপ্টেম্বর তারিখে মুক্তি পাওয়া চলচ্চিত্রটি দর্শকপ্রিয়তা প্রাপ্তি সহ ভালো ব্যবসা করতে পেরেছিলো।

তথ্যসূত্র
---------

1. ↑  Rangarajan, Malathi (১ সেপ্টেম্বর ২০০৬)। "And now... scaling heights in Delhi"। *The Hindu*। ৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৪।
2. ↑  "Sivaji Films Private Ltd. proudly presents *Puthiya Paravai*"। *The Hindu*। ১৪ এপ্রিল ১৯৬৩। সংগ্রহের তারিখ ১৩ জুলাই ২০১৮।
3. ↑  "Applause and accolades"। *The Hindu*। ২৪ ফেব্রুয়ারি ২০১২। ১ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৪।

বহিঃসংযোগ
---------

* ইন্টারনেট মুভি ডেটাবেজে *পুদিয়া পারভাই*  (ইংরেজি)
এটি গ্রেগরীয় বর্ষপঞ্জী অনুযায়ী ৭১০-এর দশক। এটি শুরু হয়েছে ১লা জানুয়ারি, ৭১০ থেকে এবং শেষ হয়েছে ৩১ ডিসেম্বর, ৭১৯ তারিখে।

ঘটনা
----

### ৭১০

এই অনুচ্ছেদটি ৭১০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭১১

এই অনুচ্ছেদটি ৭১১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭১২

এই অনুচ্ছেদটি ৭১২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭১৩

এই অনুচ্ছেদটি ৭১৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭১৪

এই অনুচ্ছেদটি ৭১৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭১৫

এই অনুচ্ছেদটি ৭১৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭১৬

এই অনুচ্ছেদটি ৭১৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭১৭

এই অনুচ্ছেদটি ৭১৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭১৮

এই অনুচ্ছেদটি ৭১৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭১৯

এই অনুচ্ছেদটি ৭১৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**ইলা পালচৌধুরী** (১৯০৮ - ৯ মার্চ, ১৯৭৫) একজন বাঙালী সমাজসেবী ও রাজনীতিবিদ। তিনি নদিয়া জেলার সাংসদ ছিলেন।

পরিবার
------

ইলা পালচৌধুরী কলকাতায় জন্মগ্রহণ করেন। পিতার নাম বিজয়চন্দ্র বসু। মাতা ইন্দুবালা। তার শ্বশুর বিপ্রদাস পালচৌধুরী ছিলেন বাঙালি শিল্পপতি ও আধুনিক মনস্ক ব্যক্তি। তিনি নিজ কন্যাদের অসবর্ণ বিবাহ দিয়ে দৃষ্টান্ত স্থাপন করেছিলেন। ইলা পালচৌধুরীর বিবাহ হয় বিপ্রদাসের পুত্র নদীয়ার অমিয়নারায়নপুরের জমিদার অমিয় পালচৌধুরীর সাথে।

রাজনীতি
-------

অল্পবয়েসেই কংগ্রেসী রাজনীতির সাথে জড়িত হয়ে পড়েন। দেশের কাজে নেতাজী সুভাষচন্দ্র বসুর সাথে তার ঘনিষ্ঠ যোগাযোগ ছিল। ১৯৫৪ সালে নদীয়া থেকে উপনির্বাচন এ তিনি সর্বপ্রথম লোকসভার সদস্য হন। এবং পর পর তিনবার লোকসভায় প্রতিনিধিত্ব করেছেন। প্রদেশ কংগ্রেস মহিলা শাখার একজন সক্রিয় নেত্রী ছিলেন তিনি। এছাড়া বিদ্যালয় প্রতিষ্ঠা, সেবাপ্রতিষ্ঠান তৈরি ইত্যাদি নানা উন্নয়নমূলক কাজের সাথে সংযুক্ত ছিলেন। নদীয়া জেলার করিমপুর থানার কিশোরপুর গ্রামে তার প্রাচীন কাছারি বাড়িটি আজো বর্তমান।

মৃত্যু
------

৯ মার্চ ১৯৭৫ খৃষ্টাব্দে তিনি মারা যান।

তথ্যসূত্র
---------

1. ↑  Majumadāra, Līlā (১৯৮১)। *Kherora khātā*। Ānanda। আইএসবিএন 978-81-7066-939-5।
2. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৬২। আইএসবিএন 81-85626-65-0।
3. ↑  "Krishnagar Loksabha Elections"। সংগ্রহের তারিখ 21.01.2017।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
4. ↑  ""General Elections, India, 1957- Constituency Wise Detailed Results"" (পিডিএফ)। ২০ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ 21.01.17।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**ভারতীয় বিজ্ঞান ও যুক্তিবাদী সমিতি** পশ্চিমবঙ্গের একটি বিজ্ঞান সংগঠন। ১৯৮৫ সালে কলকাতায় প্রগতিশীল ও মুক্ত চিন্তার মানুষদের নিয়ে এই সংগঠন গড়ে ওঠে । ১৯৮৯ সালে এটি সরকারীভাবে নথিভুক্ত হয় (রেজিঃ নং- S/৬৩৪৯৮)। সমিতিটি *যুক্তিবাদী সমিতি* বলেই বেশি পরিচিত। সমাজে মুক্ত চিন্তা ও বিজ্ঞানমনস্কতার প্রসার ঘটানোই ছিলো এই সংগঠনের উদ্দেশ্য। এটি কোন রাজনৈতিক দলের শাখা বা প্রশাখা নয়। সমিতির প্রতিষ্ঠাতা ছিলেন প্রবীর ঘোষ।

সমিতির উদ্দেশ্য
---------------

বিজ্ঞানমনস্কতা ও যুক্তিবাদের বিকাশ ঘটনো এই সংগঠনের একমাত্র উদ্দেশ্য। যুক্তিবাদ বিকাশের মূল অন্তরায় ধর্মীয় ভাবাবেগ, কুসংস্কার ও বিভিন্ন সামন্ততান্ত্রিক মূল্যবোধ। তাই এই সমিতি জন্মলগ্ন থেকেই যাবতীয় কুসংস্কার, ধর্মীয় আবেগ, অলৌকিকত্ব, ঈশ্বরতত্ব, জাতপাত, জ্যোতিষ শাস্ত্র ও সমস্ত রকম অবৈজ্ঞানিক চিন্তার বিরুদ্ধে আন্দোলন শুরু করেছে। এই আন্দোলন আসলে বর্তমান আর্থসামাজিক অসাম্যকে টিকিয়ে রাখার সহায়ক সমস্ত মতাদর্শ, মূল্যবোধ, সামাজিক আচারানুষ্ঠানের বিরুদ্ধে এক সাংস্কৃতিক আন্দোলন।

সমিতির গঠন
----------

এই সমিতির গঠনতন্ত্রের ধরন পিরামিডিয়। সবার নিচে শাখা সংগঠন, তার উপরে আঞ্চলিক কমিটি, কেন্দ্রীয় কমিটি এবং কেন্ধ্রীয় কার্যকরী কমিটি। কেন্দ্রীর কর্যকরী কমিটি-ই সমিতির সর্বোচ্চ কমটি। প্রতিবছর মার্চ মাসে সমিতির কেন্দ্রীয় সম্মেলন অনুষ্ঠিত হয়। কেন্দ্রীয় সম্মেলন পরবর্তী এক বছরের জন্য কেন্দ্রীয় কমিটি এবং কেন্দ্রীয় কার্যকরী কমিটির সদস্যদের নির্বাচন করে। বর্তমানে সমিতির মোট ১০টি অঞ্চলিক কমিটি এবং ২টি রাজ্য কমিটি আছে।

প্রতিটি আঞ্চলিক কমিটির অধীনে বহু শাখা কাজ করে। তবে পশ্চিমবঙ্গ তথা ভারতের বিভিন্ন জায়গার একাধিক শাখা, সেখানে কোন নির্দিষ্ট আঞ্চলিক কমিটি গঠিত না হওয়ায় তারা সরাসরি কেন্দ্রীয় কমিটির অধীনে কাজ করে। বর্তমানে সমিতির প্রায় ৮০টি শাখা সংগঠন আছে। এদের মধ্যে ৩০টি অতি সক্রিয়।

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ২৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৯।
3. ↑
4. ↑
5. ↑
**ঘাগড়া তৈমা ঝর্ণা** বাংলাদেশের রাঙ্গামাটি জেলার কাউখালী উপজেলার ঘাগড়ার অবস্থিত। এটি রাঙ্গামাটি জেলার আকর্ষণীয় ঝর্ণাগুলোর মাঝে একটি।রাঙ্গামাটি সড়কের ঘাগড়া সেনাবাহিনী ক্যাম্প থেকে ৩-৪ কিলোমিটার এগিয়ে গেলে কলাবাগান এলাকা এবং এই এলাকায় এই ঝর্ণাটি অবস্থিত |

অবস্থান
-------

এটি পার্বত্য রাঙ্গামাটি জেলার কাউখালী উপজেলার চট্টগ্রাম-রাঙ্গামাটি মহাসড়কের ঘাগড়া অঞ্চলের কলাবাগানে এই ঝর্ণার অবস্থিত। ।ঘাগড়ার কলাবাগান এলাকার মূল সড়ক থেকে হাতে বামে ছোট একটা ছড়া পেরিয়ে প্রায় দুই থেকে আড়াই কিলোমিটার হাঁটলেই প্রধান ঝর্ণায় পৌঁছে যাবেন| 
ঘাগড়া ঝর্ণার আসা যাওয়ার পথে সব মিলিয়ে ৫-৬ ছোট বড় ঝর্ণার দেখা পাওয়া যায়। ঝর্ণা রাস্তাটি একটু পিচ্ছিল এবং সারা বর্ষাকালে এই ঝর্ণায় পানি প্রবাহিত হয়ে থাকে |

তথ্যসূত্র
---------

1. ↑  মুমু, ফাতেমা জান্নাত। "নৈসর্গিক সৌন্দর্যের লীলাভূমি পাহাড়ি ঝর্ণা"। বাংলাদেশ প্রতিদিন। সংগ্রহের তারিখ জানুয়ারি ২৮, ২০২৩।
2. ↑  "বর্ষায় দেখে আসুন রাঙ্গামাটির অন্য রূপ"। জাগো নিউজ ২৪। সংগ্রহের তারিখ জানুয়ারি ২৮, ২০২৩।
3. ↑  চাকমা, নিউটন। "পর্যটকদের পদচারণায় মুখর রাঙ্গামাটির ঘাগড়া ঝর্ণা"। আগামী নিউজ। সংগ্রহের তারিখ জানুয়ারি ২৮, ২০২৩।
4. ↑  "ঘুরতে আসুন অপরূপ রাঙামাটি"। সিভয়েস ২৪। সংগ্রহের তারিখ জানুয়ারি ২৮, ২০২৩।
**পল্লীকরনাই** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ পুরাতন মহাবলীপুরম রোড ও জিএসটি রোডের নৈকট্য ও অন্যান্য অর্থনৈতিক ক্ষেত্রের কারণে একবিংশ শতাব্দীর শুরু থেকেই পল্লীকরনাই জনপ্রিয় হয়ে ওঠে৷ ২০১১ খ্রিস্টাব্দের জুলাই মাসে পল্লীকরনাই চেন্নাই পুরসভার অংশীভূত হয়৷

২০১২ খ্রিস্টাব্দে নাআট ফ্রাঙ্ক কনসালটেন্টের সমীক্ষা অনুযায়ী ১৩ টি বৃহত্তর আবাসিক রিয়েল এস্টেট বিনিয়োগে পল্লীকরনাই ১১ তম স্থান অধিকার করেছে৷ বিনিয়োগের দৃৃষ্টিভঙ্গি অনুযায়ী ২০১২ থেকে ২০১৭ অবধি আবাসিক ভাড়া ৯৩ শতাংশ বৃদ্ধি পেতে চলেছে৷ এই সম্ভাবনা পরে প্রমাণিত হয়৷

জনতত্ত্ব
--------

২০০১ খ্রিস্টাব্দে ভারতের জনগণনা অনুযায়ী পল্লীকরনাই নগর পঞ্চায়েতের জনসংখ্যা ছিলো ২২,৫০৩ জন, যার মধ্যে পুরুষ ১১,৬২৩ ও নারী সংখ্যা ১০,৮৭৬ জন তথা প্রতি হাজার পুরুষে নারী ৯৩৬ জন৷ ছয় বৎসর অনূর্ধ্ব শিশু জনসংখ্যার ১২.৬১ শতাংশ তথা ২,৮৩৮ জন, যেখানে শিশুপুত্র ১,৪৮৭ ও শিশুকন্যা ১,৩৫১৷ মোট সাক্ষরতার হার ৮৪.২৮ শতাংশ, যেখানে পুরুষ সাক্ষরতার হার ৯১.৪৬ শতাংশ ও নারী সাক্ষরতার হার ৭৬.৬৮ শতাংশ৷

অবস্থান
-------

পল্লীকরনাইয়ের উত্তর-পশ্চিম দিকে মাড়িবক্কম, উত্তর দিকে বেলাচেরি, উত্তর-পূর্ব দিকে পেরুঙ্গুড়ি, পশ্চিম দিকে কোয়িলমবক্কম, পূর্ব দিকে তুরাইবক্কম, দক্ষিণ-পশ্চিমে নান্মঙ্গলম, দক্ষিণে মেটবক্কম ও দক্ষিণ-পূর্ব দিকে ইসিআর রোড বরাবর রয়েছে কারবক্কম৷ ২০১২ খ্রিস্টাব্দ থেকে এটি চেন্নাইয়ের ১৪ নং অঞ্চলের ১৮৯, ১৯০ ও ১৯১ নং ওয়ার্ড৷

জলাভূমি
-------

মূল নিবন্ধ: পল্লীকরনাই জলাভূমি
পল্লীকরনাই জলাভূমি
পল্লীকরনাই জলাভূমি দক্ষিণ চেন্নাইয়ে ৮০ বর্গ কিলোমিটার অঞ্চল জুড়ে বিস্তৃত বঙ্গোপসাগরের নিকটবর্তী স্বাদু জলের জলাভূমি। ২০০৭ খ্রিস্টাব্দে এই জলাভূমির একটি বড় অংশকে অভয়ারণ্য হিসেবে ঘোষণা করে তাম্বরম বন বিভাগের অন্তর্ভুক্ত করা হয়। এই জলাভূমি আশেপাশের জলস্তর স্বাভাবিক রাখতে যথেষ্ট পরিমাণ ভূমিকা পালন করে। চেন্নাই শহরের অভ্যন্তরে অবস্থিত এখনো অবধি কিছু প্রাকৃতিক জৈব বাস্তুতন্ত্রের উদাহরণ এটি।

পরিবহন
------

মীনমবক্কমে অবস্থিত চেন্নাই আন্তর্জাতিক বিমানবন্দর এখান থেকে প্রায় ১৩ কিলোমিটার দূরত্বে অবস্থিত। চেন্নাই এমটিসির পরিকল্পিত চেন্নাই শহর বহিঃস্থ চক্রপথ এই অঞ্চলের ওপর দিয়ে দীর্ঘায়িত হবে। বেলাচেরি ও পেরুঙ্গুড়ি রেলওয়ে স্টেশন দুটি এই লোকালয়ের নিকটবর্তী৷

জীবজগৎ
------

ভূ-সংস্থানিক কারণে সারা বছরই এই জলাশয় এর কোন না কোন অংশে জলে ডুবে থাকায় এখানে স্থায়ী জলজ বাস্তুতন্ত্র গড়ে উঠেছে। এখানে রয়েছে অন্তত ৬১ প্রজাতির গাছ ৫০ প্রজাতির মাছ ১০৬ প্রজাতির পাখি ৭ প্রজাতির প্রজাপতি ২১ প্রজাতির সরীসৃপ এবং অন্যান্য বিদেশি ভাসমান গাছপালা যেমন কচুরিপানা এবং টোপাপানা, অবশ্য এগুলি বর্তমানে স্থানীয় প্রজাতির মতো হয়ে উঠেছে। সাম্প্রতিক কিছু রিপোর্ট অনুসারে এখানে তামিলনাড়ুর প্রথম সাদাচিতি অঞ্জন এবং এশিয়ার দীর্ঘতম ভাইপারিডি চন্দ্রবোড়ার দেখাও মিলেছে৷ প্রাকৃতিকভাবে পালিত মাছের মধ্যে রয়েছে লাল খইলশা এবং অরেঞ্জ ক্রোমাইড, এগুলি একোয়ারিয়ামের জন্য সুপরিচিত৷ এছাড়াও প্রাণীজগতের মধ্যে রয়েছে বিভিন্ন কম্বোজী প্রাণী৷

তথ্যসূত্র
---------

1. ↑  PTI (২০ নভেম্বর ২০১২)। "Ulwe in Mumbai emerges as top destination for realty investment"। *The Economic Times*। New Delhi: The Times Group। সংগ্রহের তারিখ ২১ নভে ২০১২।
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
3. ↑
4. ↑
**রাজকুমার সর্বাধিকারী**, রায়বাহাদুর (১৮৩৯ — ৯ জুলাই ১৯১১) ছিলেন একজন ভারতীয় বাঙালি লেখক, বিশিষ্ট শিক্ষাবিদ, যশস্বী সাংবাদিক ও প্রকাশক। প্রখ্যাত সাংবাদিক  কৃষ্ণদাস পালের মৃত্যুর পর  হিন্দু প্যাট্রিয়ট পত্রিকার  সম্পাদক হয়েছিলেন তিনি।

সংক্ষিপ্ত  জীবনী
----------------

রাজকুমার সর্বাধিকারীর জন্ম বৃটিশ ভারতের অধুনা পশ্চিমবঙ্গের  হুগলি জেলার খানাকুল ব্লকের রাধানগরের এক কায়স্থ বংশে। 'সঙ্গীতলহরী' ও 'তীর্থভ্রমণ' গ্রন্থের রচয়িতা যদুনাথ সর্বাধিকারী ছিলেন তার পিতা। রাজকুমার যদুনাথ সর্বাধিকারীর আট পুত্র সন্তানের মধ্যে তৃতীয় সন্তান ছিলেন। ইংরাজী ভাষা ও সাহিত্যের অসাধারণ অধিকারী ও সংস্কৃত কলেজের মেধাবী ছাত্র রাজকুমার  বি.এ  ও বি. এল পাশের পর রাজা দক্ষিণারঞ্জন মুখোপাধ্যায়ের আহ্বানে তিনি লখনউ চলে যান। রাজা দক্ষিণারঞ্জন মুখোপাধ্যায়ের সহায়তায় তিনি আওয়ধ  ব্রিটিশ ইন্ডিয়ান অ্যাসোসিয়েশনের সম্পাদক এবং দক্ষিণারঞ্জন মুখোপাধ্যায় প্রতিষ্ঠিত 'সমাচার হিন্দুস্থানী'  পত্রিকার সহ-সম্পাদকের পদ পান। পরে দক্ষিণারঞ্জন প্রতিষ্ঠিত লখনউ কলেজের (পূর্বতন ক্যানিং কলেজের, বর্তমানে  লখনউ বিশ্ববিদ্যালয়ের ) সংস্কৃতের ও আইনের অধ্যাপক হিসাবে ১৮৬৪ খ্রিস্টাব্দ হতে ১৮৮৪ খ্রিস্টাব্দ পর্যন্ত কাজ করেন। সেখানে রাজকুমার অধ্যাপনার সাথে সাথে অযোধ্যার তালুকদার অ্যাসোসিয়েশনের সম্পাদক হন এবং দক্ষতার কাজ করতে থাকেন। আইনগত কোন সমস্যায় তিনি Taluqdari system of oudh তথা 'অযোধ্যার তালুকদারী প্রথা' নামে এক উৎকৃষ্ট গ্রন্থ রচনা করেন। তিনি দক্ষিণারঞ্জন প্রতিষ্ঠিত  "লখনউ টাইমস্" পত্রিকার প্রথম  সম্পাদক ও প্রকাশক  ছিলেন। ১৮৮৪ খ্রিস্টাব্দে কৃষ্ণদাস পালের মৃত্যুর পর তিনি কলকাতার ইংরাজী সাপ্তাহিক হিন্দু প্যাট্রিয়ট পত্রিকার সম্পাদক  হন। অবসর গ্রহণের পর তিনি  কলকাতায় চলে আসেন। তার  প্রচেষ্টাতেই ১৮৯২ খ্রিস্টাব্দের ১৬ই মার্চ হতে হিন্দু প্যাট্রিয়ট দৈনিক সংবাদপত্রে রূপান্তরিত হয়।  তিনি  ব্রিটিশ ইন্ডিয়ান অ্যাসোসিয়েশন ও প্রেস অ্যাসোসিয়েশনের সভাপতি হন এবং  কলকাতা বিশ্ববিদ্যালয়ের  ঠাকুর আইন অধ্যাপক হন। তার প্রদত্ত টেগোর বক্তৃতামালা "হিন্দু ল' অব ইনহেরিটান্স" নামে প্রকাশিত হয়। তৎকালীন ছাত্রদের উপযোগী  ব্রিটিশ সংবিধানের ইতিহাস - "ইংলণ্ডের শাসন প্রণালী" এদেশে তিনিই প্রথম রচনা করেন তিনটি ভাগে। প্রথম ভাগ এন্ট্রান্স ক্লাশে, দ্বিতীয় ভাগ এফ.এ ক্লাশে ও তৃতীয় ভাগ বি.এ ক্লাশে পড়ানো হত। ব্রিটিশ সরকার তাঁকে "রায়বাহাদুর" উপাধিতে ভূষিত করে। তার রচিত অন্যান্য গ্রন্থ গুলি হল -

* *ঠাকুর আইন সংক্রান্ত উপদেশমালা*
* *ব্যাকরণ প্রবেশিকা*

পণ্ডিত ঈশ্বরচন্দ্র বিদ্যাসাগরের ঘনিষ্ঠ ও বাল্যবন্ধু প্রসন্নকুমার সর্বাধিকারী ছিলেন তার জ্যেষ্ঠ ভ্রাতা। আর এক অগ্রজ ছিলেন প্রখ্যাত চিকিৎসক সূর্যকুমার  সর্বাধিকারী। এই তিন ভ্রাতা মিলে বাঙালি জাতির উন্নয়ন ও বিকাশ নানা অবদান রেখে গেছেন।  বিধবা বিবাহ আন্দোলনের সময় বিদ্যাসাগরের মহৎ কাজে তাঁদের পূর্ণ সমর্থন ছিল এবং তারা প্রচুর অর্থ সাহায্যও করেছিলেন।  

১৯১১ খ্রিস্টাব্দের ৯ই জুলাই তিনি ৭২ বৎসর বয়সে  কলকাতায় প্রয়াত হন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৬৪০, আইএসবিএন ৯৭৮-৮১-৭৯৫৫-১৩৫-৬
2. ↑  কলকাতা পুরশ্রী, মার্চ-২০১০ সংখ্যা, প্রবন্ধ- 'বউঠাকুরানীর বাজারই বহুবাজার', রচয়িতা মুজতবা আল মামুন, পৃষ্ঠা ১৪,১৫
'***নবাবজাদী মেহের উন নিসা বেগম**, যিনি **ঘসেটি বেগম** নামেই অধিক পরিচিত, ১৭৪০ থেকে ১৭৫৮ সাল পর্যন্ত বাংলা, বিহার এবং ওড়িশার নবাব আলীবর্দী খানের বড় মেয়ে।*

প্রথম জীবন
----------

ঘসেটি বেগমের বিবাহ হয়েছিল নওয়াজিস মুহম্মদ শাহমাত জং-এর সাথে এবং যিনি (শাহমাত জংকে) ঢাকার নায়েব নাজিম নিযুক্ত হয়েছিলেন। নিঃসন্তান হওয়ায় নওয়াজিস-ঘসেটি দম্পতি সিরাজউদ্দৌলার কনিষ্ঠ ভাইকে (একরামউদ্দৌলা) কে পালক পুত্র হিসেবে গ্রহণ করেছিলেন। কিন্তু একরামউদ্দৌলা তরুণ বয়সে গুটিবসন্তে মারা যায়। এর পরে নওয়াজিশ মুহাম্মদ দুঃখে কষ্টে মারা যান। ঘসেটি বেগম উত্তরাধিকার সূত্রে তার স্বামীর কাছ থেকে প্রচুর পরিমাণে ধন সম্পদ পান।

সিরাজউদ্দৌলার বিরুদ্ধে ষড়যন্ত্র
--------------------------------

নবাব আলীবর্দী খানের মৃত্যুর পরে, ঘসেটি বেগম চেষ্টা করছিলেন দ্বিতীয় বোন শাহ বেগমের পুত্র শওকত জঙ্গকে সিংহাসনে বসানোর। কিন্তু সিরাজউদ্দৌলা বাংলার ক্ষমতা আরোহণ করতে সমর্থ হন। অবশেষে, তিনি নবাব আলীবর্দী খানের সেনাপতি মীর জাফর, ব্যবসায়ী জগৎ শেঠ এবং উমিচাঁদের সঙ্গে গোপনে ষড়যন্ত্র করেন। পলাশীর যুদ্ধে সিরাজউদ্দৌলা পরাজিত হন এবং ইংরেজরা মীর জাফরকে নবাব বানান।

মৃত্যু
------

১৭৫৭ সালে পলাশীর যুদ্ধে সিরাজউদ্দৌলার পতনের পর মীর জাফর, ঘসেটি বেগমকে ঢাকার জিনজিরা প্রাসেদে অন্তরীণ করেন। কিন্তু ঘসেটিকে বিপদজনক শত্রু মনে করে, মীর জাফর পুত্র মীরন তাকে ১৭৬০ সালে মুর্শিদাবাদ ফেরত নিয়ে আসার আদেশ দেন। । কথিত আছে, মুর্শিদাবাদ ফেরার পথে বুড়িগঙ্গা নদীতে তার সলিল সমাধি ঘটে।

ঘসেটি বেগমের কবর, খোশবাগ, মুর্শিদাবাদ

আরও দেখুন
---------

* বাংলার ইতিহাস
* বাংলাদেশের ইতিহাস
* ভারতের ইতিহাস
* পলাশীর যুদ্ধ

তথ্যসূত্র
---------

1. 1 2  Iqbal, Shahriyar ZR (২০১২)। "ঘসেটি বেগম"। Islam, Sirajul; Jamal, Ahmed A.। *Banglapedia: National Encyclopedia of Bangladesh* (Second সংস্করণ)। Asiatic Society of Bangladesh।
2. ↑  "Murshidabad History"। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৭।
3. ↑  Rabbani, Golam (১৯৯৭)। *Dhaka, from Mughal outpost to metropolis*। University Press Ltd.। পৃষ্ঠা 94। আইএসবিএন 978-984-05-1374-1। সংগ্রহের তারিখ ৫ নভেম্বর ২০১২।
**পল্লীপুরম** দক্ষিণ ভারতের কেরালা রাজ্যের আলেপ্পি জেলার চের্তলা তালুকে অবস্থিত একটি দ্বীপ তথা জনগণনা নগর৷ এটি চের্তলা থেকে ৫ কিলোমিটার (৩.১ মা) দূরে অবস্থিত৷

ভূগোল
-----

চের্তলা পৌরনিগম ও তাইকট্টুসেরি গ্রামপঞ্চায়েতের মাঝে অবস্থিত একটি শান্ত দ্বীপ পল্লীপুরম৷ এটির তিনদিকে উত্তর-পূর্ব-পশ্চিমে রয়েছে ভেম্বনাড় হ্রদ এবং দক্ষিণ দিকে রয়েছে চেঙ্গণ্ডা নদী৷ মূল ভুখণ্ডের চের্তলার সাথে এই দ্বীপটি উড়ালপুলের মাধ্যমে যুক্ত এবং ফেরিঘাটের মাধ্যমে বাইকম থেকে পল্লীপুরমে নিয়মিত নৌ-পরিবহন ব্যবস্থার সুবিধা রয়েছে৷ 

পল্লীপুরমের তট বরাবর অধিক সিলিকাযুক্ত সাদাটে বালির উপস্থিতির জন্য এটি সুপরিচিত৷ এই অধিক সিলিকাযুক্ত বালি কাঁচ ও সিমেণ্ট শিল্পের জন্য উত্তম৷ কেরালা সরকার অধিকৃত মালাবার সিমেণ্ট প্রতিষ্ঠানটির একটি বৃহত্তর কেন্দ্র রয়েছে এই দ্বীপে৷

উপাসনালয়
---------

পল্লীপুরম দ্বীপের অন্যতম আকর্ষণ সৃষ্টি ও তৃতীয় শতাব্দীতে নির্মিত পল্লীপুরম গির্জা। কাদবিল মহালক্ষ্মী মন্দিরটি এই দ্বীপের অপর একটি ধর্মীয় আকর্ষণ।

শিক্ষা
------

মানবসম্পদ উন্নয়ন প্রতিষ্ঠান পরিচালিত এবং কোচিন বিজ্ঞান ও প্রযুক্তিবিদ্যা বিশ্ববিদ্যালয় সংসৃষ্ট চের্তলা প্রযুক্তিবিদ্যা মহাবিদ্যালয়টি ২০০৪ খ্রিস্টাব্দে পল্লীপুরম দ্বীপে উদ্বোধন করা হয়। পঞ্চায়েতের মধ্যে রয়েছে তিন বছরের ডিগ্রী কোর্স যুক্ত এনএসএস কলেজ।‌ ১৯৬৪ খ্রিস্টাব্দে প্রতিষ্ঠা লাভের পর এই কলেজে বিভিন্ন বিষয়ে স্নাতক ও স্নাতকোত্তর পড়াশোনার ব্যবস্থা রয়েছে।

ব্যাক্তিবর্গ
------------

কেরালায় ইন্ডিয়ান কফি হাউজের প্রতিষ্ঠাতা নাদক্কাল পরমেশ্বরণ পিল্লাইয়ের বাসস্থান পল্লীপুরমে৷

তথ্যসূত্র
---------

1. ↑
**ঘাইজার জেলা** (উর্দু: ضلع غذر‎‎) পাকিস্তানের গিলগিত-বালতিস্থান প্রদেশের পশ্চিম অঞ্চলে অবস্থিত একটি জেলা। এটির রাজধানী শহরের নাম হচ্ছে গাহকুচ। গিলগিত ও চিত্রলের মাঝামাঝি একটি রাস্তা পারাপারের স্থান রয়েছে। ঘাইজার একটি বহু-জাতিগত জেলা হিসেবে স্বীকৃত এবং ৩টি প্রধান ভাষা ব্যবহৃত হয়: শিনা, খোয়ার, এবং বুরুশস্কি। এছাড়াও বেশ কিছু ইশকোমেন এবং তাজিক অঞ্চলে কিছু ওয়াখাই ভাষা ব্যবহার করে থাকে।

ভৌগোলিক অবস্থান
---------------

ঘাইজার জেলা উত্তর অঞ্চলের অন্যতম অংশ এবং পাকিস্তানের সবথেকে উত্তরে অবস্থিত জেলা। ভৌগোলিক অবস্থান অনুযায়ী জেলাটির উত্তর-পশ্চিমে ওখানকার উত্তর সীমান্ত এবং উত্তরে চীন সীমান্ত। পশ্চিমে, খাইবার পাখতুনখোয়া প্রদেশের চিত্রল জেলা এবং পূর্বে গিলগিত জেলা অবস্থিত। দক্ষিণে ডাইমার জেলা, যেটি উত্তর অঞ্চলের একটি অন্যতম অংশ। গাকুচ হচ্চে ঘাইজার জেলার রাজধানী।

তহসিল
-----

* পানিয়াল
* গাপিস
* ইশকোমেন
* ফান্ডার
* ইয়াসিন

শিক্ষা
------

২০১৫ সালের পাকিস্তানের আলিফ আইলান জেলা শিক্ষা ক্রম অনুযায়ী, ডাইমার শিক্ষার দিক থেকে ১৪৮ টি প্রতিষ্ঠানের মধ্যে ৫২তম স্থান দখল করে আছে। সুবিধা ও অবকাঠামোর দিক থেকে জেলাটি ১৪৮টির মধ্যে ৭১তম স্থানে রয়েছে।

তথ্যসূত্র
---------

1. ↑  "Individual district profile link, 2015"। Alif Ailaan। ২০১৫-১১-১৭ তারিখে মূল থেকে আর্কাইভ করা। সংগ্রহের তারিখ ২০১৫-০৫-০৭।
**ভারতীয় বিমানবন্দর কর্তৃপক্ষ** হলো ভারত সরকারের, ভারতের বেসামরিক বিমানচালন মন্ত্রকেরর অধীনস্থ একটি সংস্থা যা বেসামরিক বিমানবন্দর তৈরি, উন্নয়ন, দেখভাল এবং ভারতের বেসামরিক বিমান পরিবহন পরিকাঠামো পরিচালনার জন্য দায়ী। এই সংস্থাটি ভারতীয় আকাশসীমা ও তৎসংলগ্ন মহাসাগরীয় অঞ্চলে এয়ার ট্রাফিক ম্যানেজমেন্ট সেবাও প্রদান করে। এছাড়াও ১৮টি আন্তর্জাতিক বিমানবন্দর, ৭টি কাস্টম, ৭৮টি অন্তর্দেশীয়, এবং ২৬টি অধাবেসামরিক বিমানবন্দর সহ মোট ১২৫টি বিমানবন্দর এই সংস্থার পরিচালনাধীন। এছাড়াও বিমান অভিযানের নিরাপত্তা নিশ্চিত করতে প্রতিটি বিমানবন্দরে এবং আরও ২৫টি অন্য স্থানে এর কার্যালয় অবস্থিত।

ভারতীয় বিমানবন্দর কর্তৃপক্ষ গগন প্রকল্পে প্রযুক্তিগতভাবে ভারতীয় মহাকাশ গবেষণা সংস্থারও সহযোগীতায় নিয়জিত।

ইতিহাস
------

১৯৭২ সালে ভারত সরকার ভারতীয় আন্তর্জাতিক বিমানবন্দর কর্তৃপক্ষ নামক একটি সংস্থা গঠন করে এবং ১৯৮৬ অন্তর্রাষ্ট্রীয় বিমানবন্দরগুলির দেখাশোনার জন্য জাতীয় বিমানবন্দর কর্তৃপক্ষের গঠন করা হয়। এরপর ১৯৯৫ সালে সংস্থার নাম ও কর্মপদ্ধতি পরিবর্তন কোরে ভারতীয় বিমানবন্দর কর্তৃপক্ষ করা হয় এবং এর দায়িত্ব হয় ভারতের বিমানবন্দরসমূহের উন্নয়ন, পুনর্গঠন, যত্ন করা ও বিমানবন্দর তৈরিকরা।

আন্তরাষ্ট্রীয় প্রকল্প
----------------------

ভারতীয় বিমানবন্দর কর্তৃপক্ষ ভারতের বাহিরেও বিভিন্ন দেশ যেমন লিবিয়া, আফগানিস্তান, ইয়েমেন, মালদ্বীপ ইত্যাদি দেশেরও বিভিন্ন প্রকল্পে কাজ করছে। এছাড়াও এইসব দেশে বিমানবন্দর নির্মাণ, পুনর্গঠন ও দেখরেখ সম্বন্ধীয় প্রশিক্ষণ দিয়ে থাকে।

তথ্যসূত্র
---------

1. 1 2  "Airports Authority of India"। *www.aai.aero*। ২০১৬-১১-২০ তারিখে মূল থেকে আর্কাইভ করা। সংগ্রহের তারিখ ২০১৬-০৫-২০।
2. ↑  "সংরক্ষণাগারভুক্ত অনুলিপি" (পিডিএফ)। ২২ জুলাই ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ মে ২০১৬।
3. ↑

বহিঃসংযোগ
---------

* দাপ্তরিক তথ্যক্ষেত্র
একটি বিরল মানসিক রোগ...
**পশুমতি** (ইংরেজিতে **ক্লিনিক্যাল লাইকানথ্রপি** বা **জোয়ানথ্রপি;** আক্ষরিক বাংলায় **পশুত্বারোপমূলক আত্মভ্রান্তি**) হল একটি বিরল মনোরোগ যাতে আক্রান্ত ব্যক্তি নিজেকে কোন একটি প্রাণীতে রূপান্তরিত বলে ভ্রমাত্মক ধারণা পোষণ করেন। লাইকানথ্রপি নামটি এর পৌরাণিক অবস্থার সাথে জড়িত, পুরাণে এটিকে একটি অতিপ্রাকৃত দুঃখ বলে উল্লেখ করা হয়েছে যেখানে একজন মানুষ শারীরিকভাবে নেকড়েতে পরিণত হয়। এটিকে একটি বিরল ব্যাধি বলে অভিহিত করা হয়।

লক্ষণ ও উপসর্গ
--------------

আক্রান্ত ব্যক্তিরা বিশ্বাস করেন যে তারা কোনও প্রাণীতে রূপান্তরিত হতে চলেছেন বা ইতিমধ্যে একটি প্রাণীতে রূপান্তরিত হয়েছেন। এটিকে মনোরোগের সাথে যুক্ত মনোভাবের পরিবর্তিত অবস্থার সাথে সম্পর্কিত বলে ধরা হয়, রূপান্তরিত হওয়ার পরে এটি কেবল আক্রান্ত ব্যক্তির মনে এবং আচরণে ঘটে বলে মনে হয়।

উদাহরণ
------

২০ বছর বয়সী এক ব্যক্তি তার ক্রমবর্ধমান উত্তেজনা এবং অনিচ্ছাকৃত আচরণের কারণে একটি মানসিক হাসপাতালে ভর্তি হয়েছিলেন। তার প্রাথমিক মূল্যায়নকালে তিনি রক্ষিত এবং ব্যস্ত ছিলেন। তার আগের কোনও মানসিক রোগের ইতিহাস ছিল না। পরের কয়েক দিন ধরে, তিনি ক্রমবর্ধমান মানসিক ভারসাম্যহীনতা ও পশুর মতো আচরণ প্রদর্শন করেছিলেন। এইসব আচরণের মধ্যে ছিল জোরে জোরে চিৎকার করা, হঠাৎ দৌড়াদৌড়ি করা এবং চারদিকে হামাগুড়ি দেওয়া। তাকে অভ্যন্তরীণভাবে উদ্দীপিত বলে মনে হয়েছিল। যখন তাকে এই আচরণগুলো সম্পর্কে জিজ্ঞাসা করা হয়, তখন তিনি প্রথম দিকে এড়িয়ে যান কিন্তু শেষ পর্যন্ত স্বীকার করেন যে তিনি বিশ্বাস করতেন যে তিনি একজন ওয়্যারউলফ (নেকড়েমানব) এবং পর্যায়ক্রমে নেকড়েতে রূপান্তরিত হবেন। কয়েক বছর আগে "শয়তান(!)" দর্শন করার পরে তিনি এটি বিশ্বাস করতে শুরু করেছিলেন এবং এলোমেলো কণ্ঠস্বর শোনার কথা জানিয়েছিলেন। রোগীকে জিপ্রেসিডোন দেওয়ার পরে তার লক্ষণগুলি ধীরে ধীরে প্রশমিত হয় এবং পশুর মতো আচরণগুলি শেষ পর্যন্ত সবগুলোই একসাথে বন্ধ হয়ে যায়।

তথ্যসূত্র
---------

1. ↑  Garlipp P, Gödecke-Koch T, Dietrich DE, Haltenhof H (জানুয়ারি ২০০৪)। "Lycanthropy--psychopathological and psychodynamical aspects"। *Acta Psychiatr Scand*। **109** (1): 19–22। ডিওআই:10.1046/j.1600-0447.2003.00243.x। পিএমআইডি 14674954। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Degroot, J.J.M. (২০০৩)। *Religious System of China*। Kessinger Publishing। পৃষ্ঠা 484। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Shrestha, Rajeet (জানুয়ারি ২০১৪)। "Clinical Lycanthropy: Delusional Misidentification of the "Self""। *The Journal of Neuropsychiatry and Clinical Neurosciences* (ইংরেজি ভাষায়)। **26** (1): E53–E54। আইএসএসএন 0895-0172। ডিওআই:10.1176/appi.neuropsych.13030057। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ফ্রেডরিক জন বার্টন** (ইংরেজি: Frederick Burton; জন্ম: ২ নভেম্বর, ১৮৬৫ - মৃত্যু: ২৫ আগস্ট, ১৯২৯) ভিক্টোরিয়ার কলিংউড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৮৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করে গেছেন **ফ্রেড বার্টন** নামে পরিচিত **ফ্রেডরিক বার্টন**।

প্রথম-শ্রেণীর ক্রিকেট
---------------------

তার জন্মস্থান নিয়ে ক্ষাণিকটা বিভ্রান্তি রয়েছে। ১৮৮৫-৮৬ মৌসুম থেকে ১৮৯৫-৯৬ মৌসুম পর্যন্ত ফ্রেডরিক বার্টনের প্রথম-শ্রেণীর খেলোয়াড়ী জীবন চলমান ছিল।

১৮৮৭-৮৮ মৌসুমে ভিক্টোরিয়ার বিপক্ষে নিউ সাউথ ওয়েলসের সদস্যরূপে ব্যক্তিগত সর্বোচ্চ ৪৭ রান তুলেন। এ পর্যায়ে তিন ঘণ্টা হ্যারি মোজেসের সাথে ১৮৫ রানের জুটি গড়তে সহায়তা করেন। মোজেস পরবর্তীতে ২৯৭ রান করে আউট হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ফ্রেডরিক বার্টন। ২৫ ফেব্রুয়ারি, ১৮৮৭ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর ১০ ফেব্রুয়ারি, ১৮৮৮ তারিখে একই মাঠে একই দলের বিপক্ষে সর্বশেষ টেস্টে অংশ নেন তিনি।

২৫ ফেব্রুয়ারি, ১৮৮৭ তারিখে সফরকারী ইংল্যান্ড দলের বিপক্ষে অস্ট্রেলিয়ার আরসি অ্যালেন, এফজে বার্টন, জেটি কটাম, ডব্লিউএফ গিফেন ও জেজে লিওন্সের এবং ইংল্যান্ডের আর উডের একযোগে টেস্ট অভিষেক ঘটেছিল। ঐ খেলায় তার দল ৭১ রানে পরাভূত হয়। এরপর আর তাকে কোন টেস্টে অংশগ্রহণ করতে দেখা যায়নি।

১৮৮৬-৮৭ মৌসুমে ইংল্যান্ডের বিপক্ষে সিরিজের দ্বিতীয় টেস্টে নিয়মিত উইকেট-রক্ষক জ্যাক ব্ল্যাকহামের অনুপস্থিতির কারণে খেলার সুযোগ পান। তবে, পরবর্তী মৌসুমের একমাত্র টেস্টে ব্ল্যাকহাম পুনরায় অংশ নিলেও ফ্রেডরিক বার্টনকে ব্যাটসম্যান হিসেবে দলে রাখা হয়। উভয় ইনিংসে তিনি মাত্র এক রান তুলে বিদেয় নিয়েছিলেন। সমগ্র খেলোয়াড়ী জীবনে তার ব্যাটিং গড় ছিল মাত্র ১৫।

ব্যক্তিগত জীবন
--------------

ক্রিকেট খেলা থেকে অবসর গ্রহণের পর নিউজিল্যান্ডে চলে যান ও সেখানে বসবাস করতে থাকেন। এ সময়ে তিনি ক্রিকেট আম্পায়ারের ভূমিকায় অবতীর্ণ হয়েছিলেন তিনি।

২৫ আগস্ট, ১৯২৯ তারিখে ৬৩ বছর বয়সে নিউজিল্যান্ডের ওয়াঙ্গানুই এলাকায় ফ্রেডরিক বার্টনের দেহাবসান ঘটে।

তথ্যসূত্র
---------

1. ↑  "Australia – Test Batting Averages"। ESPNCricinfo। সংগ্রহের তারিখ ২৬ জুলাই ২০১৯।
2. ↑  "England in Australia (1886 – 1887): Scorecard of second Test"। Cricinfo। সংগ্রহের তারিখ আগস্ট ৩১, ২০১৯।
3. ↑  "Cricketer Dead: Mr. F. J. Burton, of Wanganui"। *Auckland Star*: 8। ২৬ আগস্ট ১৯২৯। সংগ্রহের তারিখ ৩০ মার্চ ২০১৮।

আরও দেখুন
---------

* শেফিল্ড শিল্ড
* টম ম্যাককিবিন
* ওয়াল্টার গিফেন
* কুইন্সল্যান্ড ক্রিকেট দল
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ফ্রেডরিক বার্টন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফ্রেডরিক বার্টন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**নর্থব্রুক গেট** (ইংরেজি: The Northbrook Gate) ১৮৭৪ সালে গুয়াহাটিতে, ব্রিটিশ ভাইসরয় লর্ড নর্থব্রুককে গুয়াহাটিতে অভ্যর্থনার জন্য নির্মাণ করা হয়েছিল। এই গেট বা তোরণ নির্মাণ করা হয়েছিল শুক্রেশ্বর ঘাটে যেখানে ভাইসরয় আসাম ভ্রমণের সময় প্রথম পদার্পণ করেছিলেন। ব্রিটিশ যুগের নির্মাণ-শৈলীতে নির্মিত এই নর্থব্রুক গেট হচ্ছে আসামের এই প্রকারের একমাত্র চিহ্ন। বিগত ১৪০ বছর ধরে এটি গুয়াহাটির ইতিহাসের বিভিন্ন ঘটনার সাক্ষী হয়ে লুইত-এর পারে স্থিত হয়ে আছে। ব্রিটিশ আধিকারিক মহল একে **গেটওয়ে অব আসাম** বলেও অভিহিত করেছিলেন। সাম্প্রতিক সময় সংরক্ষণের অভাবে এটি নিজের অস্তিত্ব রক্ষার যুদ্ধে অবতীর্ণ হয়েছে।

ইতিহাস
------

নর্থব্রুক গেট গুয়াহাটির ব্রহ্মপুত্রর সামনে অবস্থিত এবং একে ১৮৭৪ সালের ২৭ আগস্টে সেই সময়ের ভারত-এর ভাইসরয় থমাস জর্জ বেরিঙকে (বা লর্ড নর্থব্রুক) অভ্যর্থনার জন্য নির্মাণ তথা উদ্বোধন করা হয়েছিল। একে শুক্রেশ্বর ঘাটে নির্মাণ করা হয়েছিল যেখানে ভাইসরয় কলকাতা থেকে আসামে জাহাজ দিয়ে আসার সময় প্রথম পদার্পণ করেন। এই গেটটি লর্ড কার্জনকে গুয়াহাটিতে স্বাগত জানানোর জন্য পুনরায় ব্যবহার করা হয়।

১৮৭৪ সালে যখন লর্ড নর্থব্রুক আসাম ভ্রমণের সিদ্ধান্ত নেন, স্থানীয় প্রসাশন তাঁকে আসামে এক উষ্ণ স্বাগত জানানোর আরম্ভ করেন। তাঁরা **গেট অব অনার** রূপে ব্রিটিশ স্থাপত্যের আদলে একটি তোরণ নির্মাণের সিদ্ধান্ত নেন এবং অনেক বিচার ও আলোচনার শেষে শুক্রেশ্বর দেবালয়-এর সামনে এটি নির্মাণের প্রস্তুতি আরম্ভ করেন। 

গভর্ণর জেনারেল নর্থব্রুকের জাহাজ ১৮৭৪ সালের ২৭ আগস্টে গুয়াহাটির শুক্রেশ্বর ঘাটে উপস্থিত হ্য়। তাঁকে অনেকগুলি তোপধ্বনিতে স্বাগত জানানো হয় এবং সেই অভ্যর্থনার পরে তিনি এই নব নির্মিত গেট বা তোরণ দিয়ে গুয়াহাটিতে প্রবেশ করেন। সেইদিন থেকে এটি গুয়াহাটির সম্মানের প্রতীক হিসাবে চিহ্নিত হয়ে আসছে।

নির্মাণ আদল
-----------

সেই সময়ের আসামের ব্রিটিশ কর্ত্তৃপক্ষ ইংল্যান্ড-এর একটি বিখ্যাত কিংস কলেজের আদলে লর্ড নর্থব্রুককে অভ্যর্থনার জন্য গেটটি নির্মাণের সিদ্ধান্ত নেয়। এই চতুর্ভূজ আকৃতির গেটটি সর্বমোট ১২ টা বৃত্তাংশ সদৃশ অংশে নির্মিত; দুদিকের দৈর্ঘ্যবরাবর ৫ টা করে এবং প্রস্থবরাবর ১ টা করে বৃত্তাংশ সদৃশ অংশ আছে।

তথ্যসূত্র
---------

1. ↑  "Northbrook Gate needs immediate restoration"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২২।
2. ↑  Northbrook Gate to get a facelift
3. ↑  An arch of honour for the gateway to the Northeast
**মেট্রোপলিটন লাইন** লন্ডন শহরের হার্টফোর্ডশায়ারের ওয়াটফোর্ড ও হিলিংডনের অক্সব্রিজ শাখার সাথে লন্ডন সিটির অল্ডগেট থেকে বাকিংহামশায়ারের আমেরশাম ও চেসামের মধ্যে বিস্তৃত লন্ডন আন্ডারগ্রাউন্ডের একটি লাইন। টিউব মানচিত্রে ম্যাজেন্টা রঙের (নীললোহিত) লাইনটি ৪১.৪মাইল (৬৬.৭ কিমি) দীর্ঘ এবং ৩৪ টি স্টেশনে রেল পরিষেবা পরিবেশন করে। বার্বিকান ও ফারিংডন স্টেশনের মধ্যবর্তী সংক্ষিপ্ত বিভাগ বাদে অল্ডগেট ও ফিঞ্চলে রোডের মধ্যে রেলপথের বেশিরভাগ অংশ অগভীর "খনন ও ভরাট" সুড়ঙ্গের মধ্যে রয়েছে। মূল রেলপথের সাথে একই আকারের লোডিং গেজ সহ বাকী রেলপথ মাটির উপরে অবস্থিত। এই রেলপথে ২০১১/২০১২ সালে ৬৭ মিলিয়নেরও বেশি যাত্রী যাতায়াত করে।

এটি বৃহত্তর লন্ডন সীমানা অতিক্রমকারী মাত্র দুটি আন্ডারগ্রাউন্ড লাইনের একটি (অন্যটি হচ্ছে কেন্দ্রীয় লাইন)। এটি ব্যস্ত সময়ে এক্সপ্রেস পরিষেবার সাথে একমাত্র আন্ডারগ্রাউন্ড লাইন; ফলস্বরূপ দীর্ঘ দূরত্বে অবস্থিত স্টেশনগুলির মধ্যবর্তী অংশে ট্রেনগুলি রেল ব্যবস্থাটির সর্বোচ্চ গতি প্রতি ঘণ্টা ৬০ মাইল (১০০ কিমি/ঘণ্টা) অর্জন করতে পারে।

১৮৬৩ সালে মেট্রোপলিটন রেলওয়ে কাঠের গাড়ি ও বাষ্প লোকোমোটিভ দিয়ে প্যাডিংটন ও ফারিংডনের মধ্যে বিশ্বের প্রথম ভূগর্ভস্থ রেলপথ চালু করে, তবে এর সবচেয়ে গুরুত্বপূর্ণ পথটি মিডলসেক্স গ্রামাঞ্চলে উত্তর লাইনে পরিণত হয়, যেখানে এটি নতুন শহরতলির বিকাশকে উদ্দীপিত করে। হ্যারো ১৮৮০ সালে পৌঁছেছিল এবং শেষ পর্যন্ত লাইনটি বেকার স্ট্রিট থেকে ৫০ মাইল (৮০ কিলোমিটার) বেশি দূরত্বে বাকিংহ্যামশায়ারের ভার্নি জংশন পর্যন্ত অব্যাহত ছিল। ঊনবিংশ শতাব্দীর শেষের দিক থেকে রেলপথটি মেরিলেবোন ছাড়িয়ে গ্রেট সেন্ট্রাল রেলওয়ের সাথে ট্র্যাক ভাগ করে নিয়েছিল। ১৯০৭ সালে মধ্য লন্ডনের লাইনগুলি বিদ্যুতায়িত হয়, তবে হ্যারোর উত্তর দিকে যাত্রাকারী ট্রেনগুলিতে বাষ্পচালিত ইঞ্জিনগুলির জন্য বৈদ্যুতিক ইঞ্জিনগুলিরগুলি বিনিময় করা হয়েছিল। ১৯৩৩ সালে লন্ডন যাত্রীবাহী পরিবহন বোর্ড কর্তৃক রেলপথটি অধিগ্রহণের পরে লাইনটি আইলেসবারি পর্যন্ত পরিষেবা চালু রাখা হয়। বাষ্প ট্রেনগুলি ১৯৬১ সাল পর্যন্ত চালু ছিল, যখন লাইনটি বিদ্যুতায়িত হয় এবং আমারশাম পর্যন্ত পরিষেবাগুলি চালু রাখা হয়। হ্যামারস্মিথ ও সিটি লাইনটি মেট্রোপলিটন লাইন থেকে পৃথক লাইন হিসাবে স্বীকৃতি না পাওয়া পর্যন্ত ১৯৯০ অবধি মেট্রোপলিটন লাইনের অংশ হিসাবে টিউব মানচিত্রে প্রদর্শিত হয়। বর্তমান এস৮ স্টক ট্রেনগুলি ২০১০ সাল থেকে ২০১২ সালের মধ্যে পরিষেবায় প্রবেশ করে।

তথ্যসূত্র
---------

1. ↑  "Performance: LU Performance Data Almanac"। Transport for London। ২০১১–২০১২। ১৪ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।

বহিঃসংযোগ
---------


উইকিমিডিয়া কমন্সে **মেট্রোপলিটন লাইন** সংক্রান্ত মিডিয়া রয়েছে।

* মেট্রোপলিটন লাইনের তথ্য
* ক্লাইভের আন্ডারগ্রাউন্ড লাইন গাইড
* আমেরশাম ও মেট্রোপলিটন লাইনের আশেপাশের রেলওয়ে
**মেডুলোব্লাস্টোমা** হচ্ছে সবচেয়ে সাধারণ ও প্রাথমিক মাত্রার মস্তিষ্কের ক্যান্সার যা মূলত শিশুদের মধ্যে বেশি দেখা যায়। এটি মস্তিষ্কের পেছনে ও নিচের দিকে থাকা অংশ, মাথার খুলি, লঘুমস্তিষ্ক, বা পোস্টেরিওর ফসা থেকে সৃষ্টি হয়।

মস্তিষ্ক দুটি প্রধান অংশে বিভক্ত ⁠— সামনের অংশে থাকা বৃহত্তর গুরুমস্তিষ্ক এবং পেছনের অংশে থাকা লঘুমস্তিষ্ক। মস্তিষ্কের এই দুইটি অশ টেন্টোরিয়াম নামক একটি ঝিল্লি দ্বারা বিযুক্ত। যেসকল টিউমার লঘুমস্তিষ্কের অন্তর্গত অংশ, অর্থাৎ টেন্টোরিয়ামের নিচের অংশে সৃষ্ট তাদেরকে ইনফ্রাটেন্টোরিয়াল নিওপ্লাজম বলা হয়।

ঐতিহাসিকভাবে মেডুলোব্লাস্টোমাকে প্রমিটিভ নিউরোএক্টোডার্মাল টিউমার (ইংরেজি: primitive neuroectodermal tumor) বা পিএনইটি হিসেবে শ্রেণীবদ্ধ করা হলেও বর্তমানে মেডুলোব্লাস্টোমা সুপ্রাটেন্টোরিয়াল পিএনইটি থেকে আলাদা হিসেবে স্বীকৃত হওয়ায় দুটিকে একই শ্রেণির অন্তর্গত হিসেবে বিবেচনা করা হয় না।

টিউমার হিসেবে মেডুলোব্লাস্টোমা আক্রমণাত্মক ও দ্রুত বর্ধনশীল। সেরিব্রোস্পাইনাল ফ্লুইডের মাধ্যমে এটি মস্তিষ্ক ও সুষুম্নাকাণ্ডের বিভিন্ন স্থানে ছড়িয়ে পড়ে ও দ্রুত মেটাস্ট্যাসাইজ করে যা সচারচর মস্তিষ্কের অন্যান্য টিউমারের মধ্যে দেখা যায় না। টিউমারটি যখন সুষুম্নাকাণ্ডের কডা একিনা বা শেষ প্রান্ত পর্যন্ত ছড়িয়ে পড়ে তখন তাকে ড্রপ মেটাস্ট্যাসিস হিসেবে অভিহিত করা হয়।

আক্রান্তদের বয়স ও কোষবিদ্যা অনুসরণ করলে বেঁচে থাকার হার ৫, ১০, ২০ বছর বয়সীদের ক্ষেত্রে যথাক্রমে শতকরা ৬০, ৫২, ও ৪৭ ভাগ, অর্থাৎ শিশুরা প্রাপ্তবয়স্কদের চেয়ে ভালো অবস্থানে রয়েছে।

তথ্যসূত্র
---------

1. ↑  Roussel, M (২০১১)। "Development and cancer of the cerebellum"। Current Topics in Developmental Biology: 235–82। আইএসবিএন 9780123809162। ডিওআই:10.1016/B978-0-12-380916-2.00008-5। পিএমআইডি 21295689। পিএমসি 3213765 অবাধে প্রবেশযোগ্য।
2. ↑  Hinz, Chris; Hesser, Deneen। *Focusing On Brain Tumors: Medulloblastoma*। American Brain Tumor Association। আইএসবিএন 0-944093-67-1। ৮ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৯। [*পৃষ্ঠা নম্বর প্রয়োজন*]
3. ↑  Smoll, Nicolas R. (২০১২)। "Relative survival of childhood and adult medulloblastomas and primitive neuroectodermal tumors (PNETs)": 1313–22। ডিওআই:10.1002/cncr.26387। পিএমআইডি 21837678।

বহিঃসংযোগ
---------